**Dr. Χάρης Σπ. Λαμπρόπουλος** (Ph.D. *econ*. LSE)

* **Επίκουρος Καθηγητής** Οικονομικών Εκπαίδευσης & Ανθρωπίνων Πόρων, *ΤΕπΕΚΕ, Πανεπιστημίου Πατρών*
* **Μέλος ΔΣ**, *Εμπορικού & Βιομηχανικού Επιμελητηρίου Αθηνών* (ΕΒΕΑ)
* **Πρόεδρος**, *Ινστιτούτο Ερευνών και Μελετών της Κεντρικής Ένωσης Επιμελητηρίων Ελλάδος* (ΙΕΜΕ-ΚΕΕΕ)
* **Μέλος του ΔΣ**, *Ελληνική Αναπτυξιακή Τράπεζα Επενδύσεων* (ΕΑΤΕ –πρώην ΤΑΝΕΟ)
* **Επικεφαλής Σύμβουλος, Μέντορας, Εκπαιδευτής & συνιδρυτής**, *Θερμοκοιτίδα Νεοφυών Επιχειρήσεων Αθήνας* (ΘΕΑ-ΕΒΕΑ)

**Συμμετοχή σε έργα που άπτονται των επιστημονικών ενδιαφερόντων**

Ενεργής συμμετοχή σε σειρά έργων. Επιλεκτικά και ενδεικτικά παρατίθενται τα παρακάτω τέσσερα (4):

**1.** Έργο - Πράξη: «**Δημιουργία Θερμοκοιτίδας Υποστήριξης Νεοφυών Επιχειρήσεων στο Δήμο Αθηναίων**» (ΘΕΑ-ΕΒΕΑ)

Ιστότοπος: <http://www.theathensincube.gr/pages/Incubator>

Φορέας Υλοποίησης: Εμπορικό και Βιομηχανικό Επιμελητήριο Αθηνών (ΕΒΕΑ - [www.acci.gr](http://www.acci.gr))

Σύντομη περιγραφή: Η ΘΕΑ, υλοποιήθηκε και αναπτύχθηκε το 2014 από το ΕΒΕΑ, αρχικά με την υποστήριξη του Δήμου Αθηναίων (κατά την πρώτη φάση του προγράμματος “Έργο: Αθήνα”) και χρηματοδότηση από το Ευρωπαϊκό Ταμείο Περιφερειακής Ανάπτυξης (ΕΤΠΑ) – και ειδικότερα από τα Επιχειρησιακά Προγράμματα της Περιφέρειας Αττικής και Ανάπτυξης Ανθρώπινου Δυναμικού του Υπουργείου Εργασίας, Κοινωνικής Ασφάλισης & Κοινωνικής Αλληλεγγύης – στο πλαίσιο του ΕΣΠΑ 2007 - 2013 (Έργο με κωδ. MIS 465418). Η διάρκεια του έργου ήταν διάρκειας 24 μηνών (2014-2015) και υλοποιήθηκε σε ένα (1) υποέργο και έξι (6) πακέτα εργασίας.

Το “Έργο: Αθήνα” υπήρξε αποτέλεσμα μιας διαδικασίας διαβούλευσης, που πραγματοποιήθηκε το 2013 και στην οποία Εκπαιδευτικά Ιδρύματα, Επιμελητήρια, Κοινωνικοί Εταίροι, Επαγγελματικές Οργανώσεις και Κρατικοί Φορείς συνδιαμόρφωσαν μια ομάδα παρεμβάσεων και ανέλαβαν την ευθύνη να την φέρουν σε πέρας με αποτελέσματα διακριτά και μετρήσιμα.

Η Θερμοκοιτίδα Υποστήριξης Νεοφυών Επιχειρήσεων (ΘΕΑ-ΕΒΕΑ) αποτέλεσε “καλή πρακτική” και πλέον, αποτελεί μία αυτοχρηματοδοτούμενη δράση του ΕΒΕΑ, η οποία ενισχύεται και υποστηρίζεται πολυεπίπεδα από την Περιφέρεια Αττικής. Αποτελεί μία από τις σημαντικότερες πρωτοβουλίες του ΕΒΕΑ για τη στήριξη της νεοφυούς επιχειρηματικότητας, καθώς εστιάζει στην υποστήριξη νέων καινοτόμων επιχειρηματικών ιδεών με ισχυρή εξωστρέφεια

Μέσω της ΘΕΑ, το ΕΒΕΑ αποσκοπεί στην ενδυνάμωση της επιχειρηματικότητας, σε τομείς που σχετίζονται:

* αφενός με νέες τεχνολογίες και τεχνολογικές καινοτομίες,
* αφετέρου με παραδοσιακούς κλάδους που παρουσιάζουν δυναμική ανάπτυξη και εξωστρέφεια.

Καθ’ όλα τα έτη λειτουργίας (2014 – σήμερα), ως κρίσιμοι παράγοντες για την επιτυχία έχουν αναγνωριστεί:

• Η προσέλκυση ικανού αριθμού υποψηφίων σχημάτων για τη δυναμικότητα της θερμοκοιτίδας με κατάλληλα επιχειρηματικά σχέδια και τον κατάλληλο συνδυασμό δεξιοτήτων,

• Η παροχή υψηλού επιπέδου υπηρεσιών συμβουλευτικής και εκπαίδευσης με τρόπο ώστε να ανταποκρίνεται στις διαγνωσμένες ανάγκες της κάθε ομάδας και να καλύπτει τα εξατομικευμένα κενά με επιτυχία,

• Η αξιοποίηση των καλών πρακτικών που προκύπτουν κατά τη διάρκεια υλοποίησης της πράξης και η διάχυσή τους προς τα μέλη του ΕΒΕΑ,

• Η διασύνδεση των φιλοξενούμενων startups με την πραγματική αγορά με στόχο τη διασφάλιση χρηματοδότησης για την υλοποίηση των επιχειρηματικών σχεδίων τους , καθώς και

• Η διαδικασία αξιολόγησης της πορείας υλοποίησης η οποία είναι συνεχής και συνδεδεμένη με τη βελτιστοποίηση των μηχανισμών υλοποίησης.

**2.** Έργο - Πράξη: «**GAZELLE**» (or**GA**ni**Z**ing acc**EL**aration for high-potentiaL innovativ**E** SMEs)

Ιστότοπος: <http://www.interreg-balkanmed.eu/approved-project/47/>

Επικεφαλής Εταίρος: Εμπορικό και Βιομηχανικό Επιμελητήριο Αθηνών (ΕΒΕΑ - [www.acci.gr](http://www.acci.gr))

Σύντομη περιγραφή: Το GAZELLE (*orGAniZing accELaration for high-potentiaL innovativE SMEs*) είναι ένα διακρατικό έργο του προγράμματος “**INTERREG Balkan-Mediterranean 2014-2020**” (<http://www.interreg-balkanmed.eu/home/>). Το έργο, διάρκειας 24 μηνών (2019-2021), υλοποιείται από 6 οργανισμούς από 4 χώρες, 3 από την Ευρωπαϊκή Ένωση (Ελλάδα, Κύπρος, Βουλγαρία) και 1 χώρα των Βαλκανίων (Δημοκρατία της Βόρειας Μακεδονίας).

Το σχέδιο Gazelle σχεδιάζει και εφαρμόζει κοινά βιώσιμα μέτρα για τη δημιουργία ενός δυναμικού οικοσυστήματος για καινοτόμες ΜΜΕ. Το πλαίσιο συνεργασίας BALKAN είναι ιδανικό για την ενίσχυση της συνεργασίας μεταξύ των ενδιαφερόμενων εταίρων που διαθέτουν αποδεδειγμένη εμπειρία και δραστηριότητες για την εγκαθίδρυση και ενίσχυση Δικτύων Επιχειρηματικών Αγγέλων (*Business Angels Networks – BANs*) και μεταφορά τεχνολογίας (Technology Transfer). Αυτό είναι αναγκαίο λόγω του γεγονότος ότι οι δραστηριότητες αυτές βρίσκονται σε πρώιμο στάδιο ανάπτυξης και είναι αρκετά κατακερματισμένες σε όλη την περιοχή των βαλκανικών μεσογειακών περιοχών (Balkan Med territory).

Στόχοι του έργου: - Ο γενικός στόχος του έργου είναι η ενίσχυση των οργανισμών που μπορούν να υποστηρίξουν τη δημιουργία και την αξιοποίηση των Δικτύων Επιχειρηματικών Αγγέλων. Με στόχο την ανάπτυξη ολοκληρωμένης λύσης και την αναγνώριση της σημασίας των εξωτερικών γνώσεων και εμπειρογνωμοσύνης για τη συμμετοχή σε διαδικασίες καινοτομίας, το σχέδιο θα ενισχύσει επίσης τις στρατηγικές μεταφοράς τεχνολογίας διευκολύνοντας άμεσα τη σύνδεση μεταξύ πανεπιστημίων και καινοτόμων ΜΜΕ.

**3.** Έργο - Πράξη: «**FABUSS**» (**FA**mily **BU**siness **S**uccessful **S**uccession)

Ιστότοπος: <https://www.fabuss-project.eu/el/>

Συντονιστής: Εμπορικό και Βιομηχανικό Επιμελητήριο Αθηνών (ΕΒΕΑ - [www.acci.gr](http://www.acci.gr))

Σύντομη περιγραφή: Το FABUSS (*FAmily BUsiness Successful Succession – Επιτυχημένη Διαδοχή στην Οικογενειακή Επιχείρηση*) είναι ένα έργο του προγράμματος **Erasmus+** του τομέα Νεολαίας (<https://ec.europa.eu/programmes/erasmus-plus/programme-guide/part-b/three-key-actions/key-action-2_en>). Το έργο, διάρκειας 24 μηνών (2017-2019), επιδιώκει να βοηθήσει νεαρά άτομα που συνδέονται με οικογενειακές επιχειρήσεις να γίνουν ικανοί και αποτελεσματικοί διάδοχοι. Η Ομάδα Στόχου αποτελείται από άτομα ηλικίας 18-35 ετών που επιθυμούν να αναλάβουν την οικογενειακή επιχείρηση κάποια στιγμή στο μέλλον. Αυτοί οι επίδοξοι διάδοχοι χρειάζονται δεξιότητες και γνώσεις ώστε να αναπτυχθούν αποτελεσματικά μέσω της εφαρμογής νέων, καινοτόμων στρατηγικών, συμπεριλαμβανομένης της διεύρυνσης των αγορών τους, μέσω δικτύωσης και συνεργασίας με παρόμοιες επιχειρήσεις από άλλες χώρες.

Στόχοι του έργου: - Να εντοπίσει και να αναδείξει «καλές πρακτικές» εκπαίδευσης και υποστήριξης της “επόμενης γενιάς” των επικεφαλής οικογενειακών επιχειρήσεων.

- Να εφοδιάσει τη “νέα γενιά” επιχειρηματιών με τις απαιτούμενες γνώσεις, δεξιότητες και δικτύωση – σε εθνικό και διεθνές επίπεδο.

- Να ενδυναμώσει τις γνώσεις και δεξιότητες της «νέας γενιάς» επιχειρηματιών, μέσω της επαφής τους με εμπειρίες, “καλές πρακτικές” και συνεργασίες με συναδέλφους τους επιχειρηματίες από άλλες χώρες.

- Να ενισχύσει τη μακροβιότητα της οικογενειακής επιχείρησης, την ανανέωση και την διεθνοποίησή της με στόχο την ενδυνάμωση της κοινωνικό-πολιτικής προσφοράς της.

**4.** Έργο - Πράξη: «**M.IN.D.**» (**M**arketing, **IN**ternationalization & **D**evelopment)

Ιστότοπος: <https://mind.prismsrl.it/el/>

Στρατηγικός Εταίρος: Εμπορικό και Βιομηχανικό Επιμελητήριο Αθηνών (ΕΒΕΑ - [www.acci.gr](http://www.acci.gr))

Σύντομη περιγραφή: Το Έργο M.IN.D (*Marketing, INternationalization & Development – Μάρκετινγκ, Διεθνοποίηση & Ανάπτυξη*) είναι ένα έργο του προγράμματος **Erasmus+** του τομέα Νεολαίας (<https://ec.europa.eu/programmes/erasmus-plus/programme-guide/part-b/three-key-actions/key-action-2_en>). Το έργο, διάρκειας 24 μηνών (2015-2017), υλοποιήθηκε από Στρατηγική Κοινοπραξία που περιλαμβάνει 11 οργανισμούς από 5 χώρες, 4 από την Ευρωπαϊκή Ένωση (Ιταλία, Ισπανία, Ελλάδα, Γαλλία) και 1 υποψήφια για ένταξη στην ΕΕ χώρα (Τουρκία).

Στόχοι του έργου: - Να δημιουργήσει ένα σταθερό, Ευρωπαϊκό δίκτυο μεταξύ θεσμικών, οικονομικών και εκπαιδευτικών φορέων για να αναλύσει, να σχεδιάσει, να δοκιμάσει, να επικυρώσει και να διαδώσει ένα Ευρωπαϊκό πλαίσιο για το επαγγελματικό προφίλ του International Marketing Manager. Το προφίλ, που προσδιορίστηκε με την συμβολή των εταίρων του έργου, θα αναλυθεί σε δεξιότητες, να ονομάζει και θα περιγράφει γνώσεις και ικανότητες. Θα υποδεικνύεται επίσης, σε σχέση με το προσδοκώμενο αποτέλεσμα, το κατάλληλο επίπεδο αντιστοίχησης με το Ευρωπαϊκό Πλαίσιο Προσόντων, ενώ θα περιλαμβάνει και δείκτες για την εκτίμηση της κατοχής/άσκησης συγκεκριμένων δεξιοτήτων για:

α) την υποστήριξη διαδικασιών διεθνοποίησης μικρομεσαίων επιχειρήσεων,

β) την ανάλυση των εσωτερικών και εξωτερικών πόρων μίας επιχείρησης ώστε να εντοπιστούν ευκαιρίες στην αγορά και να υιοθετηθούν ανάλογες στρατηγικές,

γ) τον καθορισμό στρατηγικών διεθνούς μάρκετινγκ και

δ) την καθοδήγηση μικρομεσαίων επιχειρήσεων στην εκπόνηση πλάνου εξαγωγών.

- Να επικυρώσει και να διαχύσει εκπαιδευτικά πρότυπα και του διδακτικού πλαισίου που αναπτύχθηκε στο έργο.

- Να αυξήσει την ψηφιακή ενσωμάτωση στη μάθηση, ευνοώντας την πρόσβαση σε πλήθος ανοικτών εκπαιδευτικών πόρων σε Ανοικτά Εκπαιδευτικά Μέσα (OER) που δημιουργήθηκαν με τεχνικές οπτικής σκέψης με την βοήθεια 2D/3D animations και παιχνιδιών.